Complexo dunar de Corrubedo e lagoas de Carregal e Vixán

[Que son estas iconas?](http://www.turgalicia.es/docs/mdaw/mta2/~edisp/turga106234.pdf)

**A gran duna móbil é a atracción.** É tan espectacular que aquí se rodaron escenas de películas ambientadas no deserto. Con máis de 1 km de longo, uns 250 m de ancho e uns 20 m de altura, a duna móbil de Corrubedo imponse desde a distancia, branca como unha raíña de area, neste **parque natural que é o máis visitado de Galicia**, con case 300.000 persoas ao ano.

Situado entre as [**rías de Arousa**](http://www.turgalicia.es/ria-de-arousa?langId=gl_ES) e a de [**Muros e Noia**](http://www.turgalicia.es/ria-de-muros-e-noia?langId=gl_ES), o parque ocupa cerca 1.000 hectáreas. Está formado polas **dunas**, a **praia de Corrubedo** e as **lagoas de Vixán**, de auga doce, e a de **Carregal**, de auga salgada. Ambas acollen entre xuncos e carrizos ás 3.000 aves acuáticas que viven aquí: **cercetas, mazaricos, culleretes, pirlos, píllaras**. Un mundo de plumas e grallamentos ao que se suman as risas e carreiras das xogadoras **lontras**